মাদকদ্রব্য নির্মূল না হওয়া পর্যন্ত অভিযান চলবে এবং সীমান্তে নিচ্ছিদ্র নিরাপত্তার ব্যবস্থা জোরদার করা হয়েছে উল্লেখ করে মন্ত্রী বলেন, ‘মিয়ানমারের সঙ্গে বাংলাদেশের সীমান্ত শুধু টেকনাফ বা নাফ নদীই নয়। এর বাইরেও অনেক সীমান্ত দিয়ে নানাভাবে পাচার হয়ে ইয়াবা আসে। আমরা সীমান্তে সেন্সরযন্ত্র বসিয়েছি। সেন্সরের মাধ্যমে বিজিবি সদস্যরা বুঝতে পারবে আমাদের বর্ডার দিয়ে কিছু আসছে কিনা।’